題皎然影堂
作者：范傳正
朝代：唐

paragraphs: （皎然名晝，以貞元元年終山寺。
有集十卷，于頔序集。
貞元八年正月，勅寫其文集入於秘閣，天下榮之。
又著《儒釋交遊傳》及《內典類聚》共四十卷，《號呶子》十卷，時貴流布。
元和四年，太守范傳正、會稽釋靈澈同過舊院，就影堂傷悼彌久，遺題曰：）道安已返無何鄉，慧遠來過舊草堂。
余亦當時及門者，共吟佳句一焚香。
（《古今圖書集成·神異典》一六九《僧部列傳》引《高僧傳》）（見《宋高僧傳》卷二十九《唐湖州杼山皎然傳》。
「以貞元元年終山寺」，《宋高僧傳》作「以貞元年終山寺」。
據趙昌平考證，皎然約卒於貞元末。
）。